CELEX: 62009CO0381
Language: sl
Date: 2010-07-07 00:00:00
Title: Sklep Sodišča (sedmi senat) z dne 7. julija 2010.#Gennaro Curia proti Ministero dell'Economia e delle Finanze in Agenzia delle Entrate.#Predlog za sprejetje predhodne odločbe: Corte suprema di cassazione - Italija.#Člen 104(3), prvi pododstavek, Poslovnika - Šesta direktiva o DDV - Področje uporabe - Oprostitve plačila DDV - Člen 13(B)(d), točka 1 - Dajanje kreditov in posredovanje v zvezi s krediti ter upravljanje kreditov - Oderuška posojila - Dejavnost, ki je nezakonita glede na nacionalno zakonodajo.#Zadeva C-381/09.

Sklep Sodišča (sedmi senat) z dne 7. julija 2010 – Gennaro Curia proti Ministero dell’Economia e delle Finanze in Agenzia
            delle Entrate
      (Zadeva C‑381/09)
      „Člen 104(3), prvi pododstavek, Poslovnika – Šesta direktiva o DDV – Področje uporabe – Oprostitve plačila DDV – Člen 13(B)(d), točka 1 – Dajanje kreditov in posredovanje v zvezi s krediti ter upravljanje kreditov – Oderuška posojila – Dejavnost, ki je nezakonita glede na nacionalno zakonodajo“
      1.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Vsebinsko področje uporabe
            (Direktiva Sveta 77/388) (Glej točke od 18 do 20 in izrek.)
      2.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Oprostitve, določene s
            Šesto direktivo – Oprostitev za dajanje kreditov (Direktiva Sveta 77/388, člen 13(B)(d), točka 1) (Glej točke od 18 do 20
            in izrek.)
      Predmet
      
         
               Predlog za sprejetje predhodne odločbe – Razlaga člena 13(B)(d), točka 3, Šeste direktive Sveta z dne 17. maja 1977 o usklajevanju
                  zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS)
                  (UL, posebna izdaja v slovenščini, poglavje 9, zvezek 1, str. 23) – Oprostitve plačila – Dajanje posojil in posredovanje v
                  zvezi s posojili ter upravljanje posojil – Dejavnost oderuškega posojanja denarja, ki je nezakonita glede na nacionalno zakonodajo.
               
            Izrek
      Dejavnost oderuškega posojanja denarja, ki pomeni kršitev glede na nacionalno kazensko pravo, kljub nezakonitosti spada na
         področje uporabe Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni
         sistem davka na dodano vrednost: enotna osnova za odmero (77/388/EGS). Člen 13(B)(d), točka 1, te direktive je treba razlagati
         tako, da država članica te dejavnosti ne sme obdavčiti z davkom na dodano vrednost, če je podobna dejavnost posojanja denarja
         po obrestni meri, ki ni čezmerna, oproščena plačila tega davka.